**Passatges**

Dus casaus qu'avèm, a l'estrem de l'arriu. De l'un a l'aut que se rendèm en ua bròja barca, devath la pluja de las longas brancas. La tatan que hadè lo contrapès de las cujas.

E la guèrra qu'arribè...

Deu haut de Briòla, a travèrs los aubres deu mon pair, qu'espièvi, gelós, los ramaires qui passèvan, daurats d'estiu, e hugèn a la Dosa.

Qu'aví balhat un nòm end ua estela, aquí, entre las huelhas :

« Coleta ». L'èi pas jamèi tornada véder. Me'n damòra sonque un saumuc.

— Espia, çò me dishó lo Viguièr, aqueths grans coishàs qui passan aus pins deu ton camin, en miant chivalòts... Me vau cúlher l'aparelh de fotò, per quan tornin...

— Tornaràn pas, Viguièr. La lana s'ic gaha tot: amistat, joenessa, chivaus...

— E lavetz, aquera « eternitat » ?...

— Que passa.